Does She

"Does She" ialah lagu yang dirakamkan dan dipersembahkan oleh Yuna menampilkan penyanyi Korea Selatan, Jay Park. Ia dimuatkan sebagai trek kesembilan untuk album antarabangsa keempat beliau, Rouge. Seperti kebanyakan lagu-lagu di dalam Rouge, "Does She" diterbitkan oleh bekas ahli Rhye, Robin Hannibal.

Penerbitan
Menurut Yuna dalam satu aplikasi pesanan ringkas beliau yang dikirim kepada Malaysiakini, "Does She" dianggap lain daripada yang lain kerana ia dihasilkan melalui kolaborasi dengan penyanyi serta pencipta lagu Korea Selatan, Jay Park.

Yuna berkata, selain bakat, beliau selesa memilih Park sebagai teman duet kerana keikhlasan dipamerkan beliau semasa menyokong karyanya. Rakaman lagu "Does She" tidak dibuat secara bersama sebaliknya melalui e-mel sahaja. Proses menyiapkan lagu ini ialah antara cabaran paling sukar pernah dihadapinya.

Muzik video
Biarpun tiada muzik video rasmi untuk lagu ini diterbitkan, video lirik untuk lagu "Does She" telah dimuat naik di saluran YouTube rasmi Yuna.

Format dan senarai runut
 Muat turun digital
 "Does She" – 3:22

Rujukan

Lagu Yuna